text: Få en kop kaffe og undgå kø på motorvejen
  02 december 2014 kl. 07.26
  Bilisterne på rastepladsen ved Skærup Vest fik tirsdag morgen en kop kaffe og en snak om de nye omkørselsruter, som er blevet lanceret omkring motorvejene.
  
  De blev også præsenteret for de nye skilte, som skal lede bilisterne uden om køer på motorvejen.
  Vejdirektoratet og politiet har lavet aftaler med 12 kommuner om kampagnen, som skal køre et år.
  Det gælder for området nord for Vejle, fra Hedensted og Horsens mod Aarhus. Ved Skærup Vest var det dog omkørselsvejene på Fyn, der var i fokus. Et tilsvarende arrangement fandt sted på Kildebjerg Nord for trafikanter, som er på vej mod Jylland.
  Hvis der sker uheld på motorvejen, aktiveres omkørselsruterne, så bilisterne kan guides uden om køen. Omkørselsruterne er markeret med et skilt, der illustrerer det efterfølgende tilkørselsnummer, og så skal man bare følge dem.
  Gitte Hoeg, områdechef for trafikafvikling forklarer om omkørselsryter (Varighed 1.20)
  
  Fakta
  Når uheldet er ude, og der opstår kø på motorvejen, vil man som trafikant blive guidet udenom uheldet via trafikradio og Vejdirektoratets trafikinformationstjenester. I forbindelse med omkørselsruter lanceres et nyt skilt, som trafikanterne skal følge, når de guides af motorvejen. Projektet omkørselsruter er et samarbejde med politiet og 12 kommuner.
  
  Nye omkørselsruter skal mindske motorvejskøer ved uheld http://t.co/eyI6fC5SV2 pic.twitter.com/ebYuFQTW3X
  
  